Oʻzbekiston pochta markalari roʻyxati (1993). Oʻzbekistonnig 1993-yilgi pochta markalari Oʻzbekistonda amalda boʻlgan pochta aloqasi toʻlov belgisi hisoblanib, ular 1993-yilda „Oʻzbekiston pochtasi“ konserni tomonidan sotuvga chiqarilgandir. 1993-yilda sotuvga chiqarilgan pochta markalari Rossiyaning Moskva shahrida fotogravyura va ofset litografiya usulida chop etilgan. Bundan tashqari, Chkalov nomidagi Toshkent aviatsiya ishlab chiqarish birlashmasining bosmaxonasida SSSR davridan qolgan pochta markalarining ustiga ofset usulda ustama yozuv bosib sotuvga chiqarilgan. „Oʻzbekistonning noyob hayvonlari“ turkumi. „Oʻzbekistonning noyob hayvonlari“ turkumi Oʻzbekiston hududida yashovchi, himoyaga muhtoj hayvonlar tasvirlangan. Ushbu turkummdan Teratoscinus scincus, Naja oxiana, Ondatra zibethica, Pandion haliaetus, Remiz pendulinus, Dryomys nitedula, Varanus griseus, Cervus elaphus baktrianus kabi jonivorlar tasvirlari oʻrin olgan. Ustama bosilgan markalar. Ushbu markalar originali SSSR davrida chiqarilgan boʻlib, ularning ustiga Chkalov nomidagi Toshkent aviatsiya ishlab chiqarish birlashmasining bosmaxonasida ofset usulida ustama narxlar yozilgan va qayta sotuvga chiqarilgan. Gerb va bayroq. Mustaqil boʻlganiga koʻp boʻlmagan Oʻzbekistonning yangi qabul qilingan davlat ramzlarini dunyo hamjamiyatiga tanitish maqsadida Oʻzbekiston gerbi va bayrogʻi rangli tarzda chop etilgan. „Oʻzbekiston florasi“ turkumi. „Oʻzbekiston florasi“ turkumi Oʻzbekiston Qizil kitobiga kiritilgan va yovvoyi holda oʻsuvchi gullarning baʼzi turlari tasvirlangan.